**Vplyvy na podnikateľské prostredie**

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Poskytovatelia zdravotnej starostlivosti, ktorí prevádzkujú tkanivové zariadenie, ich počet v Slovenskej republike je 40.  Poskytovatelia zdravotnej starostlivosti, ktorí prevádzkujú zariadenie ústavnej zdravotnej starostlivosti a poskytovatelia zdravotnej starostlivosti, ktorí prevádzkujú ambulanciu záchrannej zdravotnej služby, ktorí zamestnávajú zdravotníckych pracovníkov, ktorých odmeňovanie sa riadi príslušnými ustanoveniami Zákonníka práce. |
| **3.2**. Aký je predpokladaný charakter a rozsah nákladov a prínosov? | Poskytovateľ zdravotnej starostlivosti, ktorý prevádzkuje tkanivové zariadenie musí povinne zaviesť systém kvality a bezpečnosti. Náklady na zavedenie systému kvality a bezpečnosti nie je možné vyčísliť vzhľadom na skutočnosť, že sa nedá posúdiť v akom rozsahu majú títo poskytovatelia systém kvality zabezpečený, keďže jeho zavedenie nebolo povinné. Taktiež to závisí od veľkosti tkanivového zariadenia. Väčšina z nich už normy Európskej únie spĺňa.  Úprava minimálnej výšky základnej zložky mzdy pre vymedzený okruh zdravotníckych povolaní je predpokladom pre znížovanie odlivu zdravotníckych pracovníkov, ich stabilizáciu a zvýšenie záujmu o výkon zdravotníckeho povolania. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Administratívne náklady sú zanedbateľné. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Navrhovanou úpravou sa zabezpečí, aby poskytovatelia zdravotnej starostlivosti, ktorí prevádzkujú tkanivové zariadenie mali povinne zabezpečený systém kvality a bezpečnosti. |
| **3.5**. Aké sú predpokladané spoločensko – ekonomické dôsledky pripravovaných regulácií? | Vyššia kvalita a bezpečnosť transplantácií tkanív a buniek. Väčšia dostupnosť transplantácií tkanív a buniek pre pacientov. |